# Musaranya comuna

La musaranya comuna (Crocidura russula) és una espècie de mamífer de la família de les musaranyes que es troba a Europa (és autòctona d'Àustria, Bèlgica, França, Alemanya, Liechtenstein, Luxemburg, els Països Baixos i la península Ibèrica, i ha estat introduïda a Irlanda) i a l'Àfrica del nord (Algèria, el Marroc i les Illes Canàries).

## Descripció

* Dimensions corporals: cap + cos (6,3 - 8,5 cm) i cua (3 - 4 cm).
* Pes: 7-13 g.
* Els pèls que recobreixen el seu cos són de dues menes: uns de curts i atapeïts i uns altres de llargs que neixen escampats entre els primers i són visibles, sobretot, a la cua.
* Les orelles, grans, sobresurten entre el pelatge.
* Les dents són totalment blanques.
* La coloració és molt variable: els exemplars joves són totalment grisos, mentre que els adults exhibeixen unes tonalitats diferents al ventre i a l'esquena, tonalitats que varien segons l'estació de l'any. A l'estiu mostren colors marronosos pel dors i els flancs, i grisosos o gris marronosos pel ventre. Quan arriba l'hivern, la coloració dorsal s'ha fet totalment grisa amb alguns reflexos argentats. A mesura que l'estació avança, el pelatge dorsal va adquirint progressivament tons vermellosos, mentre que el ventre es va fent marronós.

## Subespècies

* Crocidura russula cintrae (Miller, 1907). Península ibèrica
* Crocidura russula osorio (Molina i Hutterer, 1989). És un endemisme de les Illes Canàries: nord i nord-est de Gran Canària
* Crocidura russula peta (Montagu i Pickford, 1923). Guernsey (Illes Anglonormandes)
* Crocidura russula pulchra (Cabrera, 1907). Península Ibèrica i part de França
* Crocidura russula russula (Hermann, 1780). Europa
* Crocidura russula yebalensis (Cabrera, 1913). Marroc

## Etologia

És agressiva, molt voraç i mostra activitat diürna i nocturna durant tot l'any. Les femelles que estan criant surten a passeig quan els seus petits són capaços de caminar. Normalment la mare va al davant, la primera cria se li enganxa a la base de la cua, la segona s'agafa a la cua del seu germà avançant en fila índia.

## Depredadors

Els seus principals depredadors són els mussols, les serps i els petits mamífers carnívors (com ara les mosteles).

## Hàbitat

Alzinars, suredes, màquies i vores de camps i camins, on s'amaga entre les pedres i les herbes. També se la pot trobar als jardins de les cases i en estables.

## Longevitat

La seva esperança de vida a la natura és de 18 mesos, mentre que en captivitat pot augmentar-ne a 30.

## Espècies semblants

La musaranya de jardí és una mica més petita (els adults no superen els 4 g de pes) i té la cua relativament més llarga.
La musaranya etrusca és de mida més petita, té el cap més gran comparat amb el cos i la cua relativament més llarga. A més, no té la coloració ventral tan clarament diferenciada de la dorsal.

## Galeria

* Musaranya comuna.
* Exemplars de musaranya comuna, amb referència de la seva mida.
* Musaranya comuna.

## Referències

* ↑ Entrada «Crocidura russula (Greater white-toothed shrew)» de la Paleobiology Database (en anglès). [Consulta: 11 febrer 2024].
* ↑ Tosh, D. G., Lusby, J., Montgomery, W. I. i O'Halloran, J., 2008. First record of greater white-toothed shrew Crocidura russula in Ireland. Mammal Review 10.1111/j.1365: 2907.2008.00130.x.
* ↑ Aulagnier, S., Hutterer, R., Kryštufek, B., Yigit, N., Mitsainas, G.; Palomo, L. (2021). "Crocidura russula (amended version of 2016 assessment)." 2021 Llista Vermella de la UICN. Unió Internacional per a la Conservació de la Natura, edició 2021. [Consulta: 4 abril 2023]
* ↑ Mammal Species of the World (anglès)
* 1 2 www.mma.es (castellà)
* 1 2 3 4 5 www.archive.org (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ «Crocidura russula». Catalogue of Life. (anglès)
* ↑ Animal Diversity Web (anglès)
* ↑ Magnanou, E., J. Attia, R. Fons, G. Boeuf, J. Falcon. 2009. The timing of the shrew: Continuous melatonin treatment maintains youthful rhythmic activity in aging Crocidura russula. PLoS ONE, 4(6): e5904. «Enllaç». (anglès)

## Bibliografia

* Balloux, F., J. Goudet, N. Perrin. 1998. Breeding system and genetic variance in the monogamous, semi-social shrew, Crocidura russula. Evolution, 52(4): 1230-1235.
* Bouteiller-Reuter, C., N. Perrin. 2005. Sex-specific selective pressures on body mass in the greater white-toothed shrew, Crocidura russula. Journal of Evolutionary Biology, 18(2): 290-300.
* Duarte, L., C. Bouteiller, P. Fontanillas, E. Petit, N. Perrin. 2003. Inbreeding in the greater white-toothed shrew, Crocidura russula. Evolution, 57(3): 638-645.
* Hutterer, R., Maddalena, T. i Molina, O. M., 1992. Origin and evolution of the endemic Canary Island shrews (Mammalia: Soricidae). Biological Journal of the Linnean Society 46: 49-58.
* Kraft, R., 2000. Ehemalige und aktuelle Verbreitung von Hausspitzmaus, Crocidura russula (Hermann, 1780), und Gartenspitzmaus, Crocidura suaveolens (Pallas, 1811), in Bayern. Bonner Zoologische Beiträge 49: 115-129.
* Palomo, L. J. i Gisbert, J., 2002. Atlas de los mamíferos terrestres de España. Dirección General de Conservación de la Naturaleza. SECEM-SECEMU, Madrid (Espanya).
* Ramalhinho, M. G., Libois, R. i Fons, R., 1999. Crocidura russula. A: A. J. Mitchell-Jones, G. Amori, W. Bogdanowicz, B. Kryštufek, P. J. H. Reijnders, F. Spitzenberger, M. Stubbe, J. B. M. Thissen, V. Vohralík i J. Zima (editors), The Atlas of European Mammals, Academic Press, Londres, la Gran Bretanya.
* Spitzenberger, F., 2005. Rote Liste der Säugetiere Österreichs. A: K. P. Zulka (ed.), Rote Listen gefährdeter Tiere Österreichs, Böhlau, Viena, Colònia, Weimar.
* Vigo, Marta: Guia dels mamífers terrestres de Catalunya. Enciclopèdia Catalana, col·lecció Pòrtic Natura, núm. 18. Barcelona, maig del 2002. ISBN 84-7306-680-4, planes 36-37.
* Vogel, P., Cosson, J. F. i López Jurado L. F., 2003. Taxonomic status and origin of the shrews (Soricidae) from the Canary islands inferred from a mtDNA comparison with the European Crocidura species. Molecular Phylogenetics and Evolution 27(2): 271-82.

## Enllaços externs

* uBio (anglès)